E E L N Õ U

NARVA LINNAVALITSUS

K O R R A L D U S

Narva



                    
 
                  
____. 11. 2006. a  nr _______ - k

Peremeheta ehitise hõivamise 

menetluse algatamine

 1.  Asjaolud ja menetluse käik

Aastatel 1988-1989 teostas Balti Soojuselektrijaam endise Kadastiku 2 karjääri kõrval asuval maa-alal ehitustöid. Kavas oli ehitada sinna kahest laohoonest ja olmekorpusest koosnev tootmisbaas. 1989. aastal ehitus konserveeriti vundamendi ja betoonsammaste paigaldamise järgus. Narva Linnavolikogu 17.06.1992 määrusega nr 746 anti nimetatud maa-ala alaliseks kasutamiseks aktsiaseltsile KADASTIK tootmisbaasina, seejärel vormistati ümber maaeraldus ning koostati uus maa-ala plaan.

Käesoleval ajal on maa-ala mahajäetud ja äriregistris andmed aktsiaseltsi KADASTIK kohta puuduvad. Ehitised ei ole  registreeritud ehitisregistris ega polnud registreeritud hooneregistris. Narva Linnavalitsuse 18.10.2006 korraldusega nr 1304-k omistati pooleliolevale ehitisele (vundament ja sambad) aadress Narva, Kadastiku tänav 27.

Vastavalt Narva Linnavolikogu 27.01.1999. a määrusega nr  80/39 kinnitatud “Peremeheta ehitise hõivamise korrale Narva linnas” on vaja kehtestada nimetatud vara peremehetus.

Antud küsimust arutati Narva Linnavalituse linnavarakomisjoni istungil 01.11.2006 (protokoll nr 13), kus soovitati algatada menetlus Narva linnas aadressil Kadastiku 27 asuva ehitise peremehetuse tuvastamiseks.

2. Õiguslikud järeldused

Vastavalt asjaõigusseaduse rakendamise seaduse § 13 lõikele 2 on peremehetu ehitise hõivamise õigus ja kohustus kohalikul omavalitsusel ja riigil Vabariigi Valitsuse kehtestatud korras.

Vabariigi Valitsuse 08.08.1996. a määrusega nr 211 kinnitatud “Peremehetu ehitise hõivamise korra” punkti 8 kohaselt selgitab ehitise peremehetuse välja kohalik omavalitsus, kes hindab ehitist ja võtab selle arvele. Kui ehitisel ei ole valdajat, määrab kohalik omavalitsus ehitisele hooldaja.

Vastavalt Narva Linnavolikogu 27.01.1999. a määrusega nr 80/39 kinnitatud “Peremeheta ehitise hõivamise korra Narva linnas” punktile 8 kehtestab linnavaraameti ettepaneku järgi ehitise peremehetuse linnavalitsus, kes ehitise valdaja puudumisel annab hooldaja õigused ja kohustused üle linnavaraametile. Hooldaja võtab ehitise arvele ja teostab selle hindamise.
3. Otsus

3.1. Algatada menetlus Narva linnas aadressil Kadastiku 27 asuva ehitise peremehetuse tuvastamiseks.

3.2. Panna ehitise hooldeõigused ja kohustused Narva Linnavalitsuse Linnavara- ja           Majandusametile.

3.3. Narva Linnavalitsuse Linnavara- ja Majandusametil võtta antud ehitis arvele ja teostada selle hinnang.
3.4. Narva Linnavalitsuse Linnavara- ja Majandusametil teha korraldus teatavaks avalikkusele Narva linnas peremeheta ehitise hõivamise korras kehtestatud nõuete kohaselt.

4. Korralduse vaidlustamine
Halduskohtumenetluse seadustiku § 9 lõike 1 kohaselt võib korraldust vaidlustada Tartu Halduskohtu Jõhvi kohtumajas 30 päeva jooksul arvates Narva Linnavalitsuse poolt korralduse teatavakstegemise päevast.

5. Rakendussätted

Korraldus jõustub seadusega sätestatud korras.

